ההתנקשות בנמסיו אוסגרה סרוואנטס

ההתנקשות בנמסיו סרוונטס הייתה פעולת התנקשות של צבא מקסיקו, שהתבצעה ב-22 בפברואר 2026, ובה נהרג נמסיו אוסגרה סרוואנטס המכונה "אל מנצ'ו", מנהיג קרטל הדור החדש של חליסקו (CJNG), לצד שישה נוספים מהארגון, בעת ששהו במדינת חליסקו שבמקסיקו. המבצע עורר עימותים באזור, שהתבטאו בקרבות ירי, פיצוצים והצתת כלי רכב וחנויות ברחבי המדינה.

 ההתנקשות 
מבצע ההתנקשות נוהל על ידי צבא מקסיקו בסיוע המשמר הלאומי, חיל האוויר המקסיקני ואנשי מודיעין ממשרד התובע הכללי. הרשויות המקסיקניות אישרו גם תיאום עם סוכנויות ארצות הברית, שסיפקו מידע מודיעיני משלים בתכנון המשימה. על פי הצהרות רשמיות, מטרת המבצע הייתה ללכוד את אוסגרה סרוונטס לאחר שדיווחי מודיעין הצביעו על נוכחותו באזור, שנחשב זה מכבר למעוז של ארגון הפשע.

כשהתקרבו כוחות הביטחון המקסיקנים ליעד ההתנקשות, הם נתקלו בהתנגדות מזוינת מצד חברי ה-CJNG, שהובילו לחילופי אש. במהלך העימות נהרגו מספר פעילי הקרטל. אל מנצ'ו נפצע אנושות בעימות ופונה במסוק לקבלת טיפול רפואי, ומאוחר יותר מת מפצעיו. על פי דיווחים רשמיים, המבצע הביא למותם של לפחות שבעה חברי ה-CJNG, כולל אל מנצ'ו, ולמעצרם של שני חשודים כחברים בקרטל. הרשויות תפסו גם כלי רכב משוריינים, נשק כבד וציוד טקטי אחר. שלושה אנשי הכוחות המזוינים נפצעו.

 השלכות 
 אלימות ותגובה ביטחונית 
ממוזער|כוחות הביטחון המקסיקנים בחליסקו
מיד לאחר המבצע, חברי CJNG הקימו מחסומים רבים בכבישים, תוך שימוש במשאיות מטען חטופות, אוטובוסים וכלי רכב פרטיים שהוצתו כדי לחסום את התנועה. דווח על תקריות בחליסקו ובלפחות 15 מדינות מקסיקניות נוספות, כולל מיצ'ואקאן, גואנחואטו, קולימה, טמאוליפס, אגואסקליינטס, זקטקס וסינלואה. בחליסקו, דיווחו הרשויות על פריסה של לפחות 20 מחסומים ב-22 בפברואר באזור המטרופולין של גואדלחרה. 

בפוסטים ברשתות החברתיות תועדו בניין של קוסטקו ותחנת דלק עולים באש בפוארטו ויארטה. בעקבות המבצע, מושל חליסקו, פבלו למוס נבארו, פרסם התרעת כוננות למדינה. דווח על יותר מ-70 פיגועים ב-23 רשויות מקומיות בגואנחואטו. ביניהם היו 60 פיגועי הצתה. שמונה עשר סניפי בנקו דל ביינסטאר ו-69 חנויות אוקסו ניזוקו. עשרים וחמישה בני אדם נעצרו במהלך העימותים. מתוכם 11 נעצרו בגין השתתפות בפעולות אלימות ו-14 אחרים בגין ביזה. חבר אחד במשמר הלאומי נהרג במהלך המבצע, שישה חברים נוספים נהרגו בספופן, סוהר נהרג בכלא בפוארטו ויארטה במהלך מהומות וסוכן ממשרד התובע הכללי של חליסקו נהרג בגוודלחרה.

שגרירות ארצות הברית במקסיקו סיטי שלחה התרעת אבטחה המורה לאזרחי ארצות הברית במספר מדינות לשהות במקום סתר.

 שיבושים בתחבורה 
בעקבות פרוץ אלימות מתואמת הושעו זמנית שירותי אוטובוסים ורכבות עירוניות באזור המטרופולין של גואדלחרה. רשויות המדינה עצרו את רשת התחבורה הציבורית, כולל קווי אוטובוס עירוניים, בשל הצתת כלי רכב בכבישים ראשיים שרגמו לחסימת הצירים.

גרופו איירופורטואריו דל פסיפיקו (GAP), מפעילת נמל התעופה הבינלאומי פוארטו ויארטה, דיווחה כי כל הפעילות הבינלאומית ורוב הטיסות הפנימיות בוטלו בעקבות פרוץ האלימות. בכלל חברות התעופה שביטלו טיסות: סאות'ווסט איירליינס, אלסקה איירליינס, יונייטד איירליינס, דלתא איירליינס, אייר קנדה, ווסטג'ט ופורטר איירליינס . רשויות שדה התעופה הצהירו כי לא התרחשו תקריות אלימות בתוך הטרמינל עצמו וכי המתקנים נותרו תחת חסותם של כוחות הביטחון הפדרליים. GAP דיווחה גם כי נמל התעופה הבינלאומי גואדלחרה פעל כרגיל ללא ביטולי טיסות או אירועי ביטחון, והנוסעים התבקשו לעקוב אחר תנאי התחבורה ולהישאר בקשר הדוק עם חברות התעופה שלהם, שכן חסימות כבישים מהירים ואלימות השפיעו על נתיבי הגישה לשדות התעופה.

 הערות שוליים 

אוסגרה סרוואנטס, נמסיו
קטגוריה:מקסיקו: סמים
קטגוריה:2026 במקסיקו